 Akizungumza baada ya kuipokea timu hiyo, Mkuu mpya wa Wilaya ya Mpwapwa, Antony Mavunde alisema ameamua kusikiliza kilio cha wadau wa soka wilayani Mpwapwa hivyo ameungana nao ili itumie Uwanja wa Mgambo kwa ajili ya hekaheka za Ligi Daraja la Kwanza Tanzania Bara.Mavunde aliwataka wakazi wa Mpwapwa kutoa ushirikiano kuhakikisha timu hiyo inashiriki vizuri katika ligi hiyo kwani itaweza kuongeza kipato cha wakazi wa wilayani hapo.“Niwaombe mtoe ushirikiano kwa timu ya Polisi, pili uchumi wenu utaongezeka kwa kuwa timu zitakuwa zinakuja na mtafanya biashara, ila mimi kwa sababu ni mwanamichezo nitakuwa nanyi bega kwa bega kurudisha hadhi ya soka,” alisema Mavunde aliyeteuliwa hivi karibuni na Rais Jakaya Kikwete.Kwa upande wake, Meneja wa timu hiyo Bashiri Masingija alitaka wakazi wa Mpwapwa kuipokea timu pamoja na kuipa ushirikiano ili ifanye vizuri katika ligi hiyo.